ભાજપના કેટલાક નેતાઓ અને અય્યપ્પા ધર્મ સેનાના પ્રમુખ રાહુલ ઇશ્વર સહિતના નેતાઓ મંદિરમાં પહોંચ્યા હતા. સુપ્રીમના આદેશનું પાલન કરાવવાના કેરળ સરકારના આદેશ સામે કોંગ્રેસ અને ભાજપ જેવા મુખ્ય પ્રવાહના રાજકીય પક્ષો અને અનેક હિન્દુ જૂથોએ કરેલા હિંસક વિરોધને પગલે સબરીમાલા અને નજીકના સ્થળોએ સલામતી વધારવામાં આવી છે. અનેક સ્થળોએ પોલીસ અને જમણેરી પાંખના કાર્યકરો વચ્ચે ઘર્ષણ થયા હતા. ટીવી ચેનલોમાં આવા અનેક દૃશ્યો દેખાયા હતા. કેટલાક ભાવિકોએ બેઝ કેમ્પોમાં સવલતોનો અભાવ હોવાની પણ ફરિયાદ કરી હતી.